మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
భారతదేశ అత్యంత ధనవంతుల జాబితా
చైనాకు చెందిన సంస్థ హునున్ భారతదేశ అత్యంత ధనవంతుల జాబితాను విడుదల చేసింది.
TNN | Updated:
Sep 12, 2015, 04:20PM IST
చైనాకు చెందిన సంస్థ హునున్ భారతదేశ అత్యంత ధనవంతుల జాబితాను విడుదల చేసింది. దాదాపు 296 మంది జాబితాలో ఉన్నారు. ఈ సంవత్సరం కొన్ని కొత్త ముఖాలు, అతి చిన్న వయసులో కోటీశ్వరుల జాబితాలోకి వెళ్లిన వాళ్లు ఉన్నారు. యథావిధిగా రిలయెన్స్ ఇండస్ట్రీస్ అధినేత ముఖేష్ అంబానీ 1.6లక్షల కోట్లతో మొదటి స్థానంలో నిలిచాడు. తరువాతి స్థానంలో 1.26 లక్షల కోట్లతో దిలీప్ సాంగ్వి, మూడోస్థానంలో హిందూజా ఫ్యామిలీ లక్షా మూడువేల కోట్లతో నిలిచారు. ఈ ఏడాది కొందరు యంగ్‌స్టర్స్‌కి కూడా ఈ అత్యంత ధనవంతుల జాబితాలో చోటు దొరికింది. వారిలో ఓలా క్యాబ్ స్థాపకులైన 28 ఏళ్ల అంకిత్ భాటి, 29 ఏళ్ల భావిష్ అగర్వాల్ అతి పిన్న ధనవంతుల్లో మొదటి స్థానంలో ఉన్నారు. అలాగే స్నాప్ డీల్ వ్యవస్థాపకుడు 32 ఏళ్ల కునాల్ బాల్, ఫ్లిప్ కార్ట్ సీఈవోలైనా 34 ఏళ్ల బిన్నీ, సచిన్ బన్సాల్ కూడా జాబితాలో చోటు సంపాదించుకున్నారు.